Pesakond (koomiks)
"Pesakond" on 1994. aastal ajalehes Post ilmuma hakanud absurdikoomiks, mille autor on Madis Ots. Koomiksid ilmusid Postis algul 2–4 korda nädalas, hiljem juba iga päev, kuni Posti sulgemiseni. Pärast seda avaldati "Pesakonda" Õhtulehes ja siis Sõnumilehes. Viimati ilmus “Pesakond” aastatel 1998–1999 kümmekond korda Eesti Päevalehe lisas "Uus Meedia". 2006. aastal alustati koomiksisarja avaldamist uuesti ajakirjas DI (mis nüüdseks on Klubi). Koomiksit avaldati ka Äripäeva nädalalõpuveergudel.